b'\n_START_ARTICLE_\nNavadni de\xc5\xbeevnik\n_START_SECTION_\nOpis\n_START_PARAGRAPH_\nNavadni de\xc5\xbeevniki so obojespolniki. V zadnjih segmentih telesa se nahajajo testisi, le v enem segmentu pa par jaj\xc4\x8dnikov. Med 23. in 27. segmentom se nahaja posebna ko\xc5\xbena tvorba, imenovana sedlo (clitellum), ki v \xc4\x8dasu parjenja izlo\xc4\x8di poseben \xc5\xbelezast ovoj, ki potuje vzdol\xc5\xbe telesa do jajcevodov v kateri so jaj\xc4\x8deca ter do posebnih sprejemnikov za spermije. Tam se jaj\xc4\x8dece in semen\xc4\x8dice zdru\xc5\xbeijo, ovoj pa nato zdrsi po de\xc5\xbeevniku in se za\xc4\x8dne strjevati v kokon, iz katerega se nato razvijejo mladi de\xc5\xbeevniki. Parjenje lahko traja tudi do tri ure._NEWLINE_Za razliko od nekaterih drugih vrst de\xc5\xbeevnikov se navadni de\xc5\xbeevnik prehranjuje le tik pod zemeljskim povr\xc5\xa1jem z razpadajo\xc4\x8dimi organskimi snovmi. V vhode svojih bivali\xc5\xa1\xc4\x8d pogosto vla\xc4\x8di odmrlo listje, kjer le-to delno razpade, preden ga de\xc5\xbeevnik poje. Koplje sicer tudi globoke rove, a se v njih ne hrani.'